钦定古今图书集成/明伦汇编/家范典/第064卷 > 《思弟》戴良
## 钦定古今图书集成/明伦汇编/家范典/第064卷 > 《思弟》戴良

“将老计转拙，故里不得安。兄弟各东西，何用保馀年。
前时吾山上，与汝酌东轩。已知是久别，杯行泪如泉。
征夫怀往路，居士恋故山。音容从此隔，望望两心酸。”
《去冬得汝书》，知汝病未痊。“道远不能顾，掩书一长叹。
迩来频梦汝，喜汝无病颜。生死方未知，谁能诘其端。
自嗟农家子，止合老田园。才疏学更误，遂为尘网缠。”
晚节益零落，何日得归旋。仰视云边雁，群飞必相连。
徘徊失所从，怆然摧心肝。